gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3960, del 15-03-2001 (2001/2249)

Concurs número 279. Execució de les obres de sanejament integral del barri de la Creu Coberta.
----------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/2249


Data del document
:   08-03-2001

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Anàlisi jurídica

 Descriptors 

:   * contracte d'obres

Concurs número 279. Execució de les obres de sanejament integral del barri de la Creu Coberta. [2001/Q2249]
  
1. Referència: 279.
  
2. Objecte: execució de les obres de sanejament integral del barri de la Creu Coberta.
  
3. Classificació del contractista:
  
- Grup: E.
  
- Subgrup: 1.
  
- Categoria: f.
  
4. Obtenció d'informació i retirada de documentació: oficines d'AUMSA, carrer de l'Antiga Senda de Senent, número 8, 46000 València; telèfon: 44 133 21 93; fax: 96 337 11 13; correu electrònic: gbrsc@zsoowmfc.sl, www.aumsa.es
  
5. Data i hora límit de presentació d'ofertes: fins a les 12.00 hores del dia 17 d'abril de 2001.
  
6. Lloc de presentació d'ofertes: oficines d'AUMSA.
  
7. Obertura pública d'ofertes: oficines d'AUMSA a les 12.00 hores del dia 20 d'abril de 2001.
  
8. Finançament: projecte finançat al 80% a càrrec dels Fons de Cohesió de la Unió Europea.
Diari Oficial de la Generalitat Valenciana


Sumari del DOGV 4117, del 30-10-2001 (2001/10648)

RESOLUCIÓ de 2 d'octubre de 2001, del conseller de Justícia i Administracions Públiques, per la qual s'aprova l'escut de l'Ajuntament d'Algimia de Almonacid (Castelló).
------------------------------------------------------------------------------------------------------------------------------------------------------------------------

### Dades del document

Número de DOGV
:   4117

Data del DOGV
:   30-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10950


Data del document
:   02-10-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Algimia de Almonacid
    * heràldica
    * bandera
    * municipi
    * administració local

RESOLUCIÓ de 2 d'octubre de 2001, del conseller de Justícia i Administracions Públiques, per la qual s'aprova l'escut de l'Ajuntament d'Algimia de Almonacid (Castelló). [2001/X10081]
  
L'Ajuntament d'Algimia de Almonacid ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament d'Algimia de Almonacid que quedarà organitzat de la següent manera:
  
«Escut quadrilong de punta redona.
  
En camp de gules, castell d'or, maçonat i aclarit de sable, terrassat del seu color, amb una bandera d'argent amb l'asta de sable sobre la torrassa central.
  
Al timbre, corona reial oberta».
  
Contra aquesta resolució que posa fi a la via administrativa els interessats podran interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4041, del 12-07-2001 (2001/6611)

Informació pública del projecte de xarxes d'aigües pluvials en zona urbana a Xàbia.
-----------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6611


Organisme emissor
:   Ajuntament de Xàbia

Tipus de document
:   Anunci

Informació pública del projecte de xarxes d'aigües pluvials en zona urbana a Xàbia. [2001/F6611]
  
La Regidoria Delegada d'Obres i Urbanisme, per Resolució número 954, de data 25 de maig de 2001, va resoldre exposar al públic el projecte de xarxes d'aigües pluvials en zona urbana a Xàbia (Alacant), redactat per l'enginyer de camins J. Eduardo Muñoz Rodilla, durant el termini d'un mes, mitjançant la publicació dels corresponents edictes, als efectes generals i de possibles afeccions sobre les persones i els seus béns.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4098, del 02-10-2001 (2001/9297)

Ressenya de la Resolució de 24 d'abril de 2001 del conseller d' Obres Públiques, Urbanisme i Transports, por la qual es fa pública la modificació del Títol Concessional de la concessió del servei públic regular permanent i d'ús general de transport de viatgers per carretera entre Alacant.Torrellano (CVA-020).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2001/9297


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 24 d'abril de 2001 del conseller d' Obres Públiques, Urbanisme i Transports, por la qual es fa pública la modificació del Títol Concessional de la concessió del servei públic regular permanent i d'ús general de transport de viatgers per carretera entre Alacant'Torrellano (CVA-020). [2001/X9297]
  
El conseller d'Obres Públiques, Urbanisme i Transports, amb data 24 d' abril de 2001, ha resolt aprovar la modificació de les condicions concessionals de la concessió de servei de transport públic regular permanent i d' ús general de viatgers per carretera entre Alacant'Torrellano (CVA-020).
  
Termini de finalització de la concessió:
  
7 de novembre de 2012
  
Tarifa Base:
  
Tarifa partícip empresa:
  
8,3848 QVS. viatgers/km. (aire condicionat inclòs)
Diari Oficial de la Generalitat Valenciana


Sumari del DOGV 4117, del 30-10-2001 (2001/10447)

Resolución de 5 de setembre de 2001, de nomenaments de funcionaris de carrera i personal laboral fix de l'Ajuntament de Biar.
-----------------------------------------------------------------------------------------------------------------------------

### Dades del document

Número de DOGV
:   4117

Data del DOGV
:   30-10-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/10177


Organisme emissor
:   Ajuntament de Biar

Tipus de document
:   Anunci

Resolución de 5 de setembre de 2001, de nomenaments de funcionaris de carrera i personal laboral fix de l'Ajuntament de Biar. [2001/X10070]
  
Per Resolució de la Comissió de Govern, de data 5 de setembre de 2001, de conformitat amb la proposta efectuada pel Tribunal qualificador de les proves selectives realitzades, es fan públics els nomenaments que es relacionen tot seguit:
  
Funcionaris de carrera:
  
Nomenar funcionari en pràctiques amb la categoria d'oficial en cap de la Policia Local de Biar, el senyor José Emilio Fernández Reyes, amb document nacional d'identitat número 42696712K, amb drets i deures inherents al càrrec.
  
Nomenar funcionari de carrera amb la categoria d'auxiliar administratiu d'Administració General d'aquest ajuntament, el senyor Francisco Sellens Escrivá, amb document nacional d'identitat número 83725256V, amb drets i deures inherents al càrrec.
  
Personal laboral fix:
  
Nomenar personal laboral fix de la plantilla municipal d'aquest ajuntament, les persones següents amb les categories professionals que s'indiquen i amb els drets i deures inherents als seus càrrecs:
  
- Senyor Cristóbal Puerto Hernández, amb document nacional d'identitat número 23403650A, com a oficial de 1ª Serveis Múltiples.
  
- Senyor Philippe Gornes Gelabert, amb document nacional d'identitat número F5855955H, com a oficial de 1ª d'Obra.
  
- Senyora María Salud Catalá Conca, amb document nacional d'identitat número 85866873S, com a auxiliar de la Llar.
  
- Senyora María Victoria Puerto Sanz, amb document nacional d'identitat número 76604431R, com a administrativa de l'Oficina de Turisme.
  
Cosa que fem pública en compliment de l'article 25 del Reial Decret 364/1995, de 10 de març, i Decret 33/1999, de 9 de març, de la Generalitat Valenciana.
Diari Oficial de la Generalitat Valenciana


Sumari del DOGV 3918, del 16-01-2001 (2001/147)

Informació pública del projecte d'estudi de detall de l'illa de cases delimitada pels carrers Almansa, Monòver, ronda de la Vall d'Uixó i la avinguda de Novelda, de la ciutat d'Elx, de l'àrea de repartiment 83 del Pla General.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/147


Organisme emissor
:   Ajuntament d'Elx

Tipus de document
:   Anunci

Informació pública del projecte d'estudi de detall de l'illa de cases delimitada pels carrers Almansa, Monòver, ronda de la Vall d'Uixó i la avinguda de Novelda, de la ciutat d'Elx, de l'àrea de repartiment 83 del Pla General. [2001/A147]
  
Pel Decret del tinent d'alcalde d'Urbanisme (delegació D 19.10.2000), de data 12 de desembre de 2000, s'ha resolt sotmetre a informació pública, durant el termini de 20 dies hàbils comptadors des de la publicació de l'anunci al Diari Oficial de la Generalitat Valenciana, el projecte d'estudi de detall de l'illa delimitada pels carrers Almansa, Monòver, ronda de la Vall d'Uixó i l'avinguda de Novelda, dins de l'àrea de repartiment 83 del Pla General, presentat per la mercantil AC Dos Gestión de Activos, SL, i redactat per l'arquitecte Rafael Santonja Olcina.
  
L'expedient complet estarà exposat al públic durant el mencionat termini a l'Ajuntament d'Elx. Servei Jurídic d'Urbanisme.
Diari Oficial de la Generalitat Valenciana


Sumari del DOGV 4059, del 07-08-2001 (2001/7862)

Informació pública del pla especial d'infraestructures agràries promogut per la Societat Agrària de Transformació número 725, el Calvari.
-----------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7862


Organisme emissor
:   Ajuntament d'Albalat dels Tarongers

Tipus de document
:   Anunci

Informació pública del pla especial d'infraestructures agràries promogut per la Societat Agrària de Transformació número 725, el Calvari. [2001/Q7862]
  
L'Ajuntament d'Albalat dels Tarongers, en la sessió del dia 9 d'abril del 2001, va acordar sotmetre a informació pública el pla especial d'infraestructures agràries per a la instal·lació de reg localitzat en l'àmbit d'actuació de la citada societat agrària de transformació, per un termini de 20 dies, en virtut del que disposa l'article 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 168.1.c del Reglament de Planejament.
  
Durant el termini d'exposició pública els interessats en este procediment podran formular qualsevol al·legació que els convinga segons dret i consultar l'expedient en l'Ajuntament d'Albalat dels Tarongers (plaça del Pla del Molí, 1), en dies i hores d'oficina i obtindre còpies de l'expedient.
  
El termini d'informació pública comença a comptar a partir de la data de publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3989, del 30-04-2001 (2001/3599)

Informació pública dels projectes d'instal·lació de la conducció principal d'abastiment d'aigua potable i de col·lector general per al nucli urbà de Benferri, primera fase, i instal·lació d'aigua potable UE-1.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3599


Organisme emissor
:   Ajuntament de Benferri

Tipus de document
:   Anunci

Informació pública dels projectes d'instal·lació de la conducció principal d'abastiment d'aigua potable i de col·lector general per al nucli urbà de Benferri, primera fase, i instal·lació d'aigua potable UE-1. [2001/F3599]
  
Pel Decret de l'Alcaldia número 53/2., de conformitat amb el que s'estableix en l'article 34, en relació amb l'article 53 de la Llei 6/1994, de la Generalitat Valenciana, i d'acord amb els articles 41.27 del Reglament d'Organització, Funcionament i Règim Jurídic de les Entitats Locals, i 21.J) de la Llei Reguladora de les Bases de Règim Local, s'ha acordat sotmetre a exposició pública durant el termini de 20 dies els projectes d'instal·lació de la conducció principal d'abastiment d'aigua potable i de col·lector general per al nucli urbà de Benferri, primera fase, i instal·lació d'aigua potable UE-1, que formen part del projecte d'urbanització de la UE-1, de gestió directa, mitjançant la publicació en el Diari Oficial de la Generalitat Valenciana i al tauler d'anuncis municipal, i es considerarà aprovat definitivament si durant el termini d'exposició pública no s'hi presenta cap al·legació.
Diari Oficial de la Generalitat Valenciana


Sumari del DOGV 4017, del 08-06-2001 (2001/5053)

Informació pública del dipòsit de l'acta de constitució i els estatuts de l'organització professional denominada Associació Professional de Renaxedors de la Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5053


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit de l'acta de constitució i els estatuts de l'organització professional denominada Associació Professional de Renaxedors de la Comunitat Valenciana. [2001/X5053]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en aquesta oficina pública, adscrita a la Direcció General de Treball i Seguretat Laboral, l'acta de constitució i els Estatuts de l'organització professional denominada Associació Professional de Renaixedors de la Comunitat Valenciana, l'àmbit territorial de la qual se circumscriu a la Comunitat Valenciana, i el professional comprén tots els renaixedors que estiguen en actiu i que accepten aquests estatuts, que voluntàriament sol·liciten la seua afiliació. Els firmants de l'acta de constitució són la senyora Eva María Molina Figueres, el senyor Francisco Cremades Carbonell i altres.
Diari Oficial de la Generalitat Valenciana


Sumari del DOGV 4077, del 03-09-2001 (2001/7670)

RESOLUCIÓ de 8 de juny de 2001, de la Universitat Politècnica de València, per la qual es nomena el Sr. Vicente Sifre Martínez, Professor Titular d'Escola Universitària de l'àrea de coneixement Construccions Arquitectòniques, adscrita al Departament de Construccions Arquitectòniques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7670


Organisme emissor
:   Universitat Politècnica de València

Tipus de document
:   Resolució

RESOLUCIÓ de 8 de juny de 2001, de la Universitat Politècnica de València, per la qual es nomena el Sr. Vicente Sifre Martínez, Professor Titular d'Escola Universitària de l'àrea de coneixement Construccions Arquitectòniques, adscrita al Departament de Construccions Arquitectòniques. [2001/7670]
  
De conformitat amb la proposta elevada per la Comissió nomenada per a jutjar el concurs de mèrits convocat per Resolució de 9 de juny de 2000 d'aquesta Universitat, plaça núm. 32/00 (codi 124) (BOE. de 4 de juliol de 2000), i presentada per l'interessat la documentació a què fa referència el punt desé de la convocatòria,
  
Aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt nomenar el Sr. Vicente Sifre Martínez, amb número de document nacional d'Identitat 97.152.802, Professor Titular d'Escola Universitària de la Universitat Politècnica de València, de l'àrea de coneixement ?Construccions Arquitectòniques?, adscrita al Departament de Construccions Arquitectòniques.
Diari Oficial de la Generalitat Valenciana


Sumari del DOGV 4142, del 05-12-2001 (2001/11193)

Concurs per al servei de subministrament de queviures i productes de bugaderia, mitjançant el sistema de proveïdor únic als centres de l'Institut Valencià d'Atenció als Discapacitats (IVADIS).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/11551


Data del document
:   30-11-2001

Organisme emissor
:   Institut Valencià d'Atenció als Discapacitats

Tipus de document
:   Concurs

Descriptors 

:   * Institut Valencià d'Atenció als Discapacitats
    * contracte de subministraments
    * bugaderia

Concurs per al servei de subministrament de queviures i productes de bugaderia, mitjançant el sistema de proveïdor únic als centres de l'Institut Valencià d'Atenció als Discapacitats (IVADIS). [2001/X11740]
  
1. Entidad adjudicadora
  
Organisme: Institut Valencià d'Atenció als Discapacitats (IVADIS)
  
2. Objecte del contracte
  
Descripció de l'objecte: servei de subministrament de queviures i productes de bugaderia, mitjançant el sistema de proveïdor únic als centres de l'Institut Valencià d'Atenció als Discapacitats (IVADIS).
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert
  
c) Forma: concurs.
  
4. Pressupost base de licitació
  
50.668.353 PTA.
  
5. Garanties
  
Provisional: 2% del pressupost de licitació.
  
Definitiva: 4% del pressupost de licitació.
  
6. Obtenció de documentació i informació
  
a) Entitat: Institut Valencià d'Atenció als Discapacitats (IVADIS)-Contractació.
  
b) Adreça: av. del Port, 108
  
c) Localitat i codi postal: València 46916.
  
d) Telèfon: 67 814 61 58
  
e) Fax: 96 337 82 45
  
7. Presentació d'ofertes o de les sol·licituds de participació
  
a) Data límit de presentació: 8 dies des de la publicació d'aquest anunci.
  
b) Documentació a presentar: en els termes estipulats en el plec de clàusules administratives particulars.
  
c) Lloc de presentació: Registre General del CONVASER.
  
1ª. Entitat: Consorci Valencià de Serveis Socials (CONVASER).
  
2ª. Adreça: av. del Port, 108.
  
3ª. Localitat i codi postal: València 46991.
  
8. Obertura de proposicions econòmiques
  
Tindrà lloc el cinquè dia després de la publicació de l'anunci en el DOGV, a la Sala de Juntes de les oficines centrals de l'IVADIS síties a l'avinguda del Port núm. 108, de València, a les 11 hores; si aqueix dia fóra dissabte o festiu, es traslladarà al dia hàbil següent.
Diari Oficial de la Generalitat Valenciana


Sumari del DOGV 4121, del 06-11-2001 (2001/10781)

Recurs número 03/1279/2001. Citació a termini.
----------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/10862


Organisme emissor
:   Conselleria d'Indústria i Comerç

Tipus de document
:   Anunci

Recurs número 03/1279/2001. Citació a termini. [2001/M10688]
  
L'Ajuntament de Jérica ha interposat, davant la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, recurs número 03/1279/2001contra l'Acord del Govern Valencià, de 26 de juliol de 2001, pel qual s'aprova el Pla Eòlic de la Comunitat Valenciana, i contra l'Ordre de la Conselleria d'Indústria i Comerç, de 31 de juliol de 2001, sobre convocatòria pública per al desenvolupament i l'execució del Pla Eòlic de la Comunitat Valenciana.
  
Per això, tot complint el que s'ha disposat en l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica a aquells que pogueren resultar afectats per la interposició del mencionat recurs, que poden comparéixer i presentar-se en els actes esmentats, si al seu dret convé, degudament representats en la forma prevista en els articles 23.2 i 23.3 de l'esmentada llei, en el termini de nou dies comptadors des de l'endemà de la publicació.